钦定古今图书集成/明伦汇编/皇极典/第251卷 > 书经 > 商书太甲上
## 钦定古今图书集成/明伦汇编/皇极典/第251卷 > 书经 > 商书太甲上

惟嗣王不惠于阿衡，伊尹作《书》曰：“先王顾𬤊天之明
命，以承上下神祗，社稷宗庙，罔不祗肃。天监厥德，用
集大命，抚绥万方。惟尹躬克左右厥辟宅师，肆嗣王
丕承基绪。”

〈蔡传〉伊尹言：“成汤常目在是天之明命，以承天地神祗，社稷宗庙，无不敬肃。故天视其德，用集大命，以有天下，抚安万邦。我又身能左右汤以居民众，故嗣王得以大承其基业也。”

惟尹躬先见于西邑夏，自周有终，相亦有终。其后嗣
王，罔克有终，相亦罔终。嗣王戒哉，祗尔厥辟，辟不辟，
忝厥祖王，惟庸罔念。闻伊尹乃言曰：“先王昧爽丕显，
坐以待旦，旁求俊彦，启迪后人，无越厥命以自覆。”慎
乃俭德，惟怀永图，若虞机张。往省括于度，则释钦厥
止，率乃祖攸行，惟朕以怿，万邦有辞。

〈蔡传〉“钦厥止”者，所以立本；“率乃祖”者，所以致用，所谓“省括于度则释”也。王能如是，则动无过举，近可以慰悦尹心，远可以有誉于后世矣。